section_heading: Otpadnici i saveznici
paragraph_text: Najranija frakcija koja se odvojila od KKE je Trockistička Organizacija grčkih komunista. 1956. nakon XX. Sjednice komunističke partije SSSR -a, odvojila se manja frakcija koja je oformila Grupu marksista-lenjinista Grčke (OMLE), 1968. za vrijeme diktature vojne hunte (1967. – 1974.), odvojila se veća grupa članova KKE i oformila Unutrašnju Komunističku stranku Grčke ( Unutrašnji KKE)1988. KKE i Grčka Ljevica (bivši Unutrašnji KKE), zajedno s još nekim strankama ljevice i centra stvorila je Koaliciju ljevice i progresa - Synaspismos. Iste godine dobar dio članstva i rukovodstva Komunističke omladine Grčke (KNE), izašao je iz stranke i oformio Novu Ljevicu(NAR), povukavši za sobom većinu mladih osobito u većim gradovima, a naročito u Solunu. Na samom startu 2000. jedna manja grupa stranačkih čelnika izašla je iz stranke i osnovala Pokret za ujedinjenu akciju ljevice(KEDA), koja je izašla na izbore održane 2007. u koaliciji s Radikalnom ljevicom.